जागरण संवाददाता, पौड़ी: मंडल मुख्यालय पौड़ी में गुरुवार को नमामि गंगे परियोजना की एक दिवसीय कार्यशाला का आयोजन किया गया। इस दौरान वक्ताओं ने गंगा को स्वच्छ रखने के लिए सभी को एक मंच पर आकर कार्य करने पर जोर दिया।

विकास भवन सभागार में हुई कार्यशाला की अध्यक्षता जिलाधिकारी सुशील कुमार ने की। इस दौरान उन्होंने कहा कि गंगा की सफाई-गंगा पूजन के समान है। भारत सरकार की इस परियोजना से गंगा नदी से लगे क्षेत्रों के वाशिंदों की जिम्मेदारी बढ़ जाती है। यह कार्य सामूहिक प्रयास से ही संभव है। जिला गंगा समिति के सदस्य प्रो. प्रभाकर बडोनी ने दृश्य एवं श्रव्य के माध्यम से नमामि गंगे परियोजना के तहत चल रहे विविध आयामों की जानकारी दी। दून विश्वविद्यालय की शोध छात्रा दीपिका डिमरी ने अपने शोध गंगा की जैव विविधता पर प्रकाश डालते हुए लोगों गंगा को स्वच्छ एवं निर्मल बनाए रखने के साथ ही हिमालय बचाओ पर भी अपना व्याख्यान दिया। जनपद में सहायक परियोजना निदेशक सुनील कुमार ने नमामि गंगे प्रोजेक्ट के तहत विभिन्न विभागों की ओर से बनाई गई कार्ययोजना की विस्तार से जानकारी दी। इस मौके पर सीडीओ रवनीत चीमा, कोट के ब्लॉक प्रमुख सुनील ¨लगवाल, जिला विकास अधिकारी वेद प्रकाश, मुख्य कृषि अधिकारी देवेंद्र ¨सह राणा, अर्थ एवं संख्याधिकारी निर्मल शाह आदि शामिल थे। संचालन सुलेखा पोखरियाल ने किया।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस